Na temelju članka 83. stavka 4. Zakona o zdravstvenoj zaštiti (Narodne novine 100/18 i 147/20-Uredba), članka 3. Odluke o obavljanju osnivačkih prava i obveza nad zdravstvenim ustanovama kojih je osnivač Grad Zagreb (Službeni glasnik Grada Zagreba 5/04, 17/09 i 16/13) i članka 60. stavka 1. točke 10. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21 i 11/21-pročišćeni tekst), gradonačelnik Grada Zagreba, 8. srpnja 2021., donosi

**Z A K LJ U Č A K**

**o razrješenju i imenovanju predsjednika i članova Upravnog vijeća**

**Dječje bolnice Srebrnjak**

**1.** U Upravnom vijeću Dječje bolnice Srebrnjak, Zagreb, Srebrnjak 100, razrješuju se:

- predsjednica:

**prof. dr. sc. Ana Stavljenić Rukavina,**

- članovi:

**Slavko Antolić, dr. med.,**

**mr. sc. Jozo Milićević,**

**Andrea Šulentić, dipl. iur.**

**2.** U Upravno vijeće Dječje bolnice Srebrnjak imenuju se:

- za predsjednicu:

**prof. dr. sc. Sanja Kolaček,**

- za članove:

**izv. prof., dr. sc. Tomislav Lauc,**

**izv. prof. dr. sc. Marko Turudić,**

**mr. sc. Ivana Novoselec.**

**3.** Ovaj će zaključak biti objavljen u Službenom glasniku Grada Zagreba

KLASA: 500-01/21-01/395

URBROJ: 251-03-02-21-2

Zagreb, 8. 7. 2021.

**GRADONAČELNIK**

**GRADA ZAGREBA**

**Tomislav Tomašević, mag. pol.**

**OBRAZLOŽENJE**

Upravno vijeće bolničke zdravstvene ustanove čiji je osnivač jedinica područne (regionalne) samouprave i grad ima sedam članova i čine ga predstavnici: osnivača (predsjednika i 3 člana), predstavnik Vlade RH (jedan član) i radnika ustanove (2 člana).

Na temelju članka 83. stavka 4. Zakona o zdravstvenoj zaštiti, članove upravnog vijeća odnosno predstavnike osnivača (predsjednika i 3 člana) imenuje osnivač.

Sukladno članku 3. Odluke o obavljanju osnivačkih prava i obveza nad zdravstvenim ustanovama kojih je osnivač Grad Zagreb (Službeni glasnik Grada Zagreba 5/04, 17/09 i 16/13) i članka 60. stavka 1. točke 10. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21 i 11/21-pročišćeni tekst) gradonačelnik imenuje i razrješuje predstavnike i članove Grada Zagreba u tijelima javnih ustanova, trgovačkih društava i drugih pravnih osoba osnovanih za obavljanje gospodarskih, društvenih, komunalnih i drugih djelatnosti od interesa za Grad Zagreba, osim ako posebnim zakonom nije drugačije određeno.

Budući da predsjednica Upravnog vijeća i jedan član u ovom trenutku nisu u mogućnosti obavljati svoju dužnost, da je jedan član podnio neopozivu ostavku, a član predstavnik radničkog vijeća nikad nije izabran, Upravno vijeće ne može pravovaljano odlučivati i donositi odluke.

Kako bi se osigurao kontinuitet u upravljanju ustanovom i pravovaljano donošenje odluka iz nadležnosti Upravnog vijeća Dječje bolnice Srebrnjak, potrebno je donijeti predloženi zaključak.